Jorma Saarinen

Jorma Saarinen (19. toukokuuta 1929 Jyväskylä – 6. joulukuuta 1950 Mustasaari) oli suomalainen jalkapalloilija.

Välihyökkääjänä pelannut Saarinen edusti urallaan 1946–1950 Vaasan Palloseuraa. Hän voitti seurassa Suomen mestaruuden 1948. Kaikkiaan Saarinen pelasi viiden kauden aikana 68 mestaruussarjan ottelua, joissa hän teki 52 maalia. Kaudella 1950 Saarinen oli mestaruussarjan paras maalintekijä 15 maalillaan yhdessä Yrjö Asikaisen kanssa.

Saarinen edusti myös Suomen maajoukkuetta yhdessä maaottelussa 1948.

Saarinen kuoli auto-onnettomuudessa 6. joulukuuta 1950.

Lähteet 

Suomalaiset jalkapalloilijat
Jalkapallon Suomen mestarit
Liikenneonnettomuudessa kuolleet
Vuonna 1929 syntyneet
Vuonna 1950 kuolleet